Diari Oficial de la Generalitat Valenciana


Sumari del DOGV 9369, del 27-06-2022 (2022/5845)

ACORD de 17 de juny de 2022, del Consell, pel qual s'autoritza incrementar el límit per a comprometre despesa pluriennal amb càrrec al capítol 6 del programa 512.10, Gestió i infraestructures de recursos hidràulics, sanejament i depuració d'aigües, de la Conselleria d'Agricultura, Desenvolupament Rural, Emergència Climàtica i Transició Ecològica. (V.L. 12.001/22-017).
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9369

Data del DOGV
:   27-06-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/5845


Data del document
:   17-06-2022

Organisme emissor
:   Conselleria d'Hisenda i Model Econòmic

Tipus de document
:   Acord

Descriptors 

:   * Conselleria d'Hisenda i Model Econòmic

ACORD de 17 de juny de 2022, del Consell, pel qual s'autoritza incrementar el límit per a comprometre despesa pluriennal amb càrrec al capítol 6 del programa 512.10, Gestió i infraestructures de recursos hidràulics, sanejament i depuració d'aigües, de la Conselleria d'Agricultura, Desenvolupament Rural, Emergència Climàtica i Transició Ecològica. (V.L. 12.001/22-017). [2022/5845]  
La Direcció General de l'Aigua de la Conselleria d'Agricultura, Desenvolupament Rural, Emergència Climàtica i Transició Ecològica gestiona el programa 512.10, Gestió i infraestructures de recursos hidràulics, sanejament i depuració d'aigües, amb una dotació inicial per a inversions, capítol 6, de 59.882.436 euros.  
Entre els seus objectius, en matèria d'infraestructures hidràuliques, és prioritari escometre les obres del posttransvasament Xúquer Vinalopó en els seus trams I i II, es tracta de mesures d'obligat compliment a l'efecte de la Directiva 2006/60/CE, coneguda com a Directiva Marc de l'Aigua. Segons informa la Conselleria d'Agricultura, Desenvolupament Rural, Emergència Climàtica i Transició Ecològica, les referides obres van ser licitades en el passat exercici, si bé van quedar desertes, possiblement a causa dels increments dels preus produïts en el mercat, per la qual cosa ha sigut necessari realitzar un retarifat dels projectes, incrementant la despesa pluriennal en les anualitats 2023 i 2024.  
Així mateix, s'està tramitant l'expedient de contractació per a l'obra de la Xarxa de transports de la séquia Real del Xúquer sectors 42-44, que requereix comprometre despesa per a l'exercici 2023.  
Atesa la dotació consignada en aquest capítol i tenint en compte els expedients comptabilitzats i els que estan en tramitació amb repercussió en exercicis futurs, per la citada conselleria, es planteja la necessitat d'incrementar el límit quantitatiu per a comprometre despesa en els exercicis 2023 i 2024, d'acord amb el que estableix l'article 40 de la Llei 1/2015, de 6 de febrer, d'hisenda pública, del sector públic instrumental i de subvencions.  
A aquest efecte, i en virtut del que es disposa en l'article 40.4 de la Llei 1/2015, d'hisenda pública, del sector públic instrumental i de subvencions, el Consell, a proposta del conseller d'Hisenda i Model Econòmic, adopta el següent  
  
  
ACORD  
  
Primer i únic  
Autoritzar un augment del límit quantitatiu que fixa l'article 40.3 de la Llei 1/2015, per a assumir compromisos de despesa pluriennal amb càrrec al capítol 6 del programa 512.10, Gestió i infraestructures de recursos hidràulics, sanejament i depuració d'aigües, en les anualitats i pels imports que es detallen a continuació:  
  
Exercici Límit actual Límit modificat  
2023 38.156.418,00 31.486.943,17  
2024 59.118.756,00 12.459.350,16  
  
  
València, 17 de juny de 2022  
  
La consellera secretària,  
MÓNICA OLTRA JARQUE